《暮春喜晴和刘大参韵》
明代·林大春

连宵风雨牵愁思，此日登临一解颜。溪洞微茫飞鸟外，江城隐映落花间。

祇缘作吏空三径，不为投荒到百蛮。闻道汉家徵贡禹，悬知青梦绕鹓班。

作者简介：（1523—1588）明广东潮阳人，字邦阳，一字井丹。嘉靖二十九年进士。授行人，累官浙江提学副使，致高拱私党于法，为言官论劾，罢官。有《井丹集》。